OpenLLM-France/wikimedia huggingface dataset:
# Material auxètic

Un material auxètic (del grec auxein, 'expandir') és un material amb coeficient de Poisson negatiu.

## Introducció

Les restriccions termodinàmiques dels sòlids deformables estableixen que un material isòtrop ha de tenir un coeficient de Poisson comprès en el rang $\scriptstyle -1\ \leq \ \nu \ <\ 0,5$. Per tant, encara que la majoria de materials tenen coeficients de Poisson estrictament positius $\scriptstyle 0\ \leq \ \nu \ <\ 0,5$, termodinàmicament és possible un coeficient de Poisson negatiu. De fet, els materials auxètics amb coeficients de Poisson negatiu coneguts s'agrupen en tres categories:
* Vidres, com la zeolita, que manifesta propietats auxètiques en escales microscòpiques.
* Escumes polimèriques, com el tefló, que sota certs tractaments mecànics i tèrmics pot exhibir un comportament auxètic.
* Les fibres utilitzades en resines compostes.
El funcionament d'aquests materials auxètics s'explica a nivell microestructural.

## Referències

* ↑ «Material auxètic». Cercaterm. TERMCAT, Centre de Terminologia.
* ↑ «Metamaterials Unit - Metamaterials Unit - University of Malta». [Consulta: 8 novembre 2018].

## Enllaços externs

* Materials auxètics (anglès)
# Ižkovce

Ižkovce és un poble i municipi d'Eslovàquia. Es troba a la regió de Košice, a l'est del país. El 2017 tenia 99 habitants.

## Història

La primera referència escrita de la vila data del 1297.
# Musli

Musli (de l'alemany suís Müesli, també Müsli) és un esmorzar popular que consisteix generalment en flocs de cereals, civada, fruita dessecada i fruits secs, mesclats sense una recepta fixada, depenent del fabricant. Va ser desenvolupat cap a l'any 1900 pel metge suís Maximilian Bircher-Benner per a pacients hospitalitzats. Està disponible empaquetat en la forma seca o fresc.
A Suïssa, també es menja al vespre. El Birchermüesli complet és musli amb butterbrot i cafè amb llet.

## Etimologia

Originalment el musli es coneixia en suís alemany com a Birchermüesli o simplement Müesli, la paraula alemànica diminutiu de Mues relacionada amb l'anglès antic moose, que significa estofat.

## Recepta original del doctor Bircher

Per a una persona: 1.Remullar una cullarada rasa de flocs de civada dins tres cullarades d'aigua freda. 2.Afegir una cullarada de suc de llimona i una cullarada de llet condensada ensucrada. 3.Mesclar amb 200 g de pomes (no tractades) ratllada (amb pell i llavors) 4.Polvoritzar amb una cullarada d'avellanes o ametlles ratllades.

## Comercialització

Hi ha moltes varietats de musli amb diversos cereals, iogurts, nata, fruits frescs o secs. Però aquest plat no pot pretendre el nom de birchermuesli si no conté els quatre ingredients fonamentals: flocs de civada, llet, suc de llimona i poma ratllada.

## Referències

* ↑ «Oxford English Dictionary». [Consulta: 20 juny 2008].
# Pont aval

El pont aval és un pont situat a París. Es tracta del darrer pont que travessa el Sena a la capital quan se segueix el curs del riu.
El pont aval està situat a l'est dels 15è i 16è districtes, a nivell dels quais d'Issy-les-Moulineaux i de Saint-Exupéry; es tracta d'un pont exclusivament per a automòbils, utilitzat pel boulevard périphérique.
La seva longitud total de 313 m el fa el més llarg de París, és germà del pont amont i va ser inaugurat el 1968. No porta d'altra banda cap nom oficial, la designació «aval» (riu avall) li ha estat consagrat degut al seu ús.

## Enllaços externs

* Ponts de París a Paris.fr Arxivat 2007-10-13 a Wayback Machine.
* Structurae
* Laboratori central dels ponts i les calçades
# Bardariotes

Els bardariotes (en grec medieval Βαρδαριῶται "Bardariōtai"), eren un grup ètnic i territorial (probablement d'origen magiar) que van proporcionar, cap al final de l'Imperi Romà d'Orient, un regiment de guàrdies del Palau, als segles xii i xiii.
No es coneix l'origen exacte ni la naturalesa dels bardariotes. El nom es troba per primera vegada al segle x, quan el bisbat dels "bardariotes, per cert turcs" (Βαρδαιωτῶν ἤτοι Τούρκων) es menciona com a existent a la diòcesi de Tessalònica. A mitjans del segle xiv l'escriptor Jordi Codí els anomena "perses" referint-se a la seva ètnia, un arcaisme romà d'Orient per referir-se als "turcs", i recorda que van ser ubicats a la vall del riu Vardar per un emperador desconegut. Sembla que en ambdós casos, "turcs" probablement es referia als magiars, anomenats "Tourkoi" a l'Imperi Romà d'Orient durant els segles x i xi. Així doncs, els bardariotes haurien estat magiars assentats a Macedònia durant el segle x, i s'haurien convertit al cristianisme a finals del mateix segle.
Al segle xii, els bardariotes, que ja havien diluït la seva identitat magiar, van ser reclutats a l'exèrcit romà d'Orient i més endavant, a la última part del regnat de Manuel I Comnè (r. 1143-1180), van formar un regiment a part a la guàrdia del Palau imperial. Les seves funcions, almenys durant el període dels Paleòlegs, sembla que eren més les d'una força policial que les d'una unitat militar. Jordi Codí no els cataloga com a membres de la guàrdia, sinó com a personal del Palau, sense armes, i diu que la seva obligació era la de "mantenir l'ordre entre les persones" durant les cerimònies. A diferencia dels soldats armats de la guàrdia varega, només anaven equipats amb un fuet (el manglabion) i un bastó (el dekanikion). Codí també registra que portaven com a distintius uniformes vermells i un barret "persa" anomenat angouroton ("amb forma de cogombre"), i que el fuet, penjat al cinturó, era el seu símbol. Aquesta última referencia ha donat lloc a la hipòtesi que els bardariotes van sorgir com a substituts dels manglabites, una guàrdia personal de l'emperador que també anava armada de fuets. Els manava un primicer, càrrec conegut des de l'any 1166. L'historiador del segle xiii Jordi Acropolita afegeix que els bardariotes acompanyaven l'emperador al seu campament militar quan estava en campanya.

## Referències

* 1 2 3 Kajdan, A.P. (ed.). The Oxford Dictionary of Byzantium. Oxford: Oxford University Press, 1991, p. 2153. ISBN 9780195046526.
* 1 2 3 Bartusis, Mark C. The late Byzantine army: arms and society, 1204-1453. Filadèlfia: University of Pennsylvania Press, 1997, p. 279-280. ISBN 9780812216202.
* ↑ Magdalino, Paul. The empire of Manuel I Komnenos, 1143-1180. Cambridge: Cambridge University Press, 2002, p. 231. ISBN 9780521526531.
* ↑ Macrides, Ruth (ed.). George Akropolites: the history. Oxford; Nova York: Oxford University Press, 2007, p. 310-311. ISBN 9780199210671.
# Eric M. Runesson

Eric M. Runesson, (nom complet: Erik Michael Runesson, originalment Andersson), barri de Katarina-Sofia, Estocolm, 26 de setembre de 1960 és un jurista suec, membre de l'Acadèmia Sueca i Justitieråd (jutge) al Tribunal Suprem de Suècia.

## Biografia

Eric M. Runesson va esdevenir membre de l'Associació d'Advocats de Suècia el 1993. Com a advocat va formar part del bufet Sandart & Partners Law Office el 1996. Runesson es va doctorar en dret a l'Escola d'Economia d'Estocolm el 1996, amb una tesi sobre la Reconstrucció de contractes incomplets. L'any 2000 es va convertir en professor universitari.
El 14 de juny de 2018 va ser nomenat Justitieråd del Tribunal Suprem de Suècia, amb efectes a partir el 3 de setembre.
El 5 d'octubre del mateix 2018, Runesson va ser elegit per ocupar la cadira número 1 de l'Acadèmia Sueca en substitució de Lotta Lotass, que havia estat baixa per incompareixença i d'acord amb els estatuts podia ser substituïda. El 20 de desembre va prendre possessió del càrrec.

## Referències

* ↑ Sveriges befolkning 1990 (en swedish). Svensk arkivinformation (SVAR), Riksarkivet, 2011. ISBN 9789188366917.
* ↑ «Eric M. Runesson» (en swedish). Högsta domstolen. Arxivat de l'original el 5 d’octubre 2018. [Consulta: 5 octubre 2018].
* ↑ «Nytt justitieråd i Högsta domstolen» (en swedish). [Consulta: 5 octubre 2018].
* ↑ «Nobel-awarding Swedish Academy elects new members after rape scandal». Thomson Reuters, 05-10-2018. Arxivat de l'original el 6 d’octubre 2018. [Consulta: 5 octubre 2018].
* ↑ «Nya ledamöter i Svenska Akademien» (en swedish). Svenska Akademien. [Consulta: 5 octubre 2018].
# Nara

«Nara» té aquests significats:

## Història

* Període Nara, al Japó abasta els anys 710 fins al 784 i va succeir al període Asuka
* Setge de Nara, batalla de les guerres Genpei després de la batalla d'Uji (1180)

## Personatges

* Yoshitomo Nara, artista japonès
* Shikamaru Nara, personatge del manga Naruto

## Toponímia

* Nara (Japó), ciutat capital de la Prefectura de Nara
* Prefectura de Nara, part de la regió de Kansai, a Honshu central, Japó
* Nara (Mali), localitat a Mali.
* Principat de Nara, a Rewa Kantha, Índia
* Nara Occidental, canal al Sind
* Nara Oriental, canal al Sind
* Nara (riu), riu de Rússia
# Flunch

Flunch és una cadena de restaurants d'autoservei francès. És present a França, Espanya, Portugal, Itàlia, Polònia i Rússia. És operat per l'empresa propietat de la família Mulliez.

## Referències

* ↑ «Flunch Cafeterias | Paris for Visitors». [Consulta: 27 juliol 2021].
* ↑ Kenyon-Rouvinez, Denise H.; Adler, Gordon; Corbetta, Guido; Cuneo, Gianfilippo. Sharing Wisdom, Building Values (en anglès). Macmillan, 2011, p. 154. ISBN 0230116205.

## Vegeu també

* Auchan
* Decathlon
# La Bonne Bergère et la Méchante Princesse

La Bonne Bergère et la Méchante Princesse és un curtmetratge mut francès de 1908 acreditat a Georges Méliès. Va ser estrenat per la Star Film Company de Méliès i està numerat entre 1429 i 1441 als seus catàlegs.
Una guia del Centre National de la Cinématographie de les pel·lícules de Méliès, que analitza l'estil de la pel·lícula, conclou que probablement no va ser dirigida per Méliès sinó per un empleat seu, un actor-director conegut com Manuel. Els efectes especialss de la pel·lícula són treballats per maquinària escènica, pirotècnia, escamoteig i fosa. La pel·lícula es va rodar en part en un dels estudis de vidre de Méliès a Montreuil-sous-Bois, i en part a l'aire lliure, al jardí de la família de Méliès. propietat al costat dels estudis.
Només se sap que existeix una impressió incompleta de la pel·lícula; la resta es suposa perduda.

## Referències

* ↑ Méliès, Georges (2008), Georges Méliès: First Wizard of Cinema, Los Angeles: Flicker Alley, ISBN 1893967352
* 1 2 3 Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 272, ISBN 9782732437323
* ↑ Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, p. 335, ISBN 2903053073

## Enllaços externs

* La Bonne Bergère et la Méchante Princesse a Internet Movie Database (anglès)
# Província de Zavkhan

Zavkhan (en mongol:Завхан), que rep el nom del riu Zavkhan, és una de les 21 províncies (aimags) de Mongòlia. La seva capital és la ciutat d'Uliastai.
Ocupa una superfície de 82.456 km² i té una població de 76.614 habitants (2008).

## Economia

El 2005, aquest aimag tenia 2,1 milions de cap de bestiar (ovelles, cabres, bovins, iacs, cavalls i camells).
Hi ha un vell aeroport a Uliastai però sense vols regulars. Des de 2002, opera l'aeroport de Donoi (o "Nou aeroport de Uliastai ") amb vols regulars a i des d'Ulan Bator.

## Referències

* ↑ Zavkhan Aimag: official website Arxivat 2007-07-07 a Wayback Machine.
# Covenant Life

Covenant Life és una concentració de població designada pel cens dels Estats Units a l'estat d'Alaska. Segons el cens del 2000 tenia 102 habitants.

## Demografia

Segons el cens del 2000, Covenant Life tenia 102 habitants, 25 habitatges, i 22 famílies La densitat de població era d'1,5 habitants/km².
Dels 25 habitatges en un 44% hi vivien nens de menys de 18 anys, en un 84% hi vivien parelles casades, en un 4% dones solteres, i en un 12% no eren unitats familiars. En el 4% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,08 i el nombre mitjà de persones que vivien en cada família era de 3,59.
Per edats la població es repartia de la següent manera: un 26,5% tenia menys de 18 anys, un 15,7% entre 18 i 24, un 18,6% entre 25 i 44, un 32,4% de 45 a 60 i un 6,9% 65 anys o més.
L'edat mediana era de 35 anys. Per cada 100 dones hi havia 75,9 homes. Per cada 100 dones de 18 o més anys hi havia 63 homes.
La renda mediana per habitatge era de 34.167 $ i la renda mediana per família de 41.250 $. Els homes tenien una renda mediana de 36.875 $ mentre que les dones 22.083 $. La renda per capita de la població era de 14.326 $. Aproximadament el 4,5% de les famílies i el 15,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Covenant Life». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Covenant Life». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Barranc de Puiverd

El barranc de Puiverd, o de Puigverd, és un barranc del terme municipal de Tremp, dins de l'antic terme de Fígols de Tremp, que es transforma en el barranc de Palau en el seu tram final, més avall dels 587,5 m. alt., al Pla de Nascala.
Es forma en els vessants orientals del Montllobar, des d'on davalla cap a llevant, fent algunes inflexions cap al nord-est. Passa a ran i al nord del poble de Puigverd, i al cap de poc arriba al Pla de Nascala, on es transforma en el barranc de Palau.

## Enllaços externs

* Barranc de Puiverd al web de l'Institut Cartogràfic de Catalunya
# Erromantzatua

Erromantzatua (cooficialment en castellà Romanzado) és un municipi de Navarra, a la comarca de Lumbier, dins la merindad de Sangüesa. Està format pels concejos d'Arboniés, Bigüézal i Domeño i pels indrets d'Adansa, Iso, Napal, Orradre, Usún, Berroya i Murillo-Berroya.

## Topònim

El nom de Romanzado s'ha associat tradicionalment a la seva condició de frontera lingüística entre la Navarra bascòfona i la Navarra romanç. El nom Romanzado derivaria de la paraula llatina * romanicatus (el romanitzat). El terme contraposat seria vascongado de * vasconicatus. Sembla que el terme Romanzado és relativament recent i apareix el segle xvi com una subdivisió de la Vall d'Urraul. A partir del XVI, durant diversos segles, el Romanzado hagué de formar una espècie de tascó lingüístic romanç entre territori vascòfon. Ramón Menéndez Pidal considerava que al Romanzado havia penetrat el romanç prou tardanament perquè els territoris veïns, situats més al sud, oblidats ja de la seva pròpia romanització, li diguessin així. La veritat és que durant l'edat moderna, el Romanzado va ser territori castellanoparlant, mentre que la resta de la Vall d'Urraul en el qual s'inscrivia era bascòfona. Julio Caro Baroja, no obstant això, no creia que el nom de la vall denotés una diferenciació lingüística, sinó una diferenciació jurídica respecte a la resta de la Vall d'Urraul, per la qual els pobladors de la terra dita Romanzado haurien estat subjectes a normes distintes que els dels voltants.
Alguns autors consideren que el nom és més antic i es remunta a la Romanització, havent estat el Romanzado un antiguíssim tascó de territori romanitzat al Saltus vascó. El nom basc del municipi és Erromantzatua, segons té establert l'Euskaltzaindia però manca de caràcter oficial en ser un municipi inscrit en la Zona no bascòfona de Navarra. En llengua basca se li sol dir també Urraul-Ekialdekoa (Urraul Oriental).

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 161 | 162 | 167 | 168 | 166 | 163 | 149 | 154 | 151 | 154 | 166 |
| Fonts: Erromantzatua i Institut d'Estadística de Navarra |||||||||||
# Jerónimo de Peraza I

Jerónimo de Peraza I (Sevilla, 1550 - Toledo, 26 de juny, 1617) organista i germà gran de Francisco.
Segons el pintor Francisco Pacheco en el seu llibre Libro de descripción de verdaderos retratos (Sevilla, 1599), natural de Sevilla. Els seus pares eren ambdós músics i el pare un gran intèrpret de xeremia. La família està a València al servei dels Ducs de Calàbria, des d'on passen a Salamanca, i després, pel que sembla a Toledo. Tota la família Peraza vivia a Toledo, on rebien educació musical els seus fills
Jerónimo I, succeirà a Pedro Villada l'1 de setembre de 1573 en l'orgue de la catedral de Sevilla exercint el càrrec d'organista fins a la promoció al mateix lloc el 1579, després serà organista de la catedral de Toledo, a partir del 27 de novembre de 1579, on romandrà fins a la seva mort, sent succeït pel seu nebot Peraza II.

## Referències

* https://www.academia.edu/3390222/La_dinast%C3%ADa_de_los_Peraza._Nuevos_datos_para_la_biogra_de_Jeronimo_Peraza_II
# Nara-ehon

Nara-ehon són els llibres i rotllos il·lustrats japonesos manuscrits o impresos manualment des del període Muromachi fins a meïtat del període Edo. Obres com Soga Monogatari (ca. 1661-1681), Tenjinki (ca. 1596 - 1615), Taishokan (ca. 1600 - 1699) i Hōmyō dōji (ca. 1700-1799) han sigut publicats en aquest format.
El nom significa "llibre il·lustrat a l'estil de Nara" perquè van aparèixer a Nara.
D'aquest format es derivà els formats tanrokubon, que era més barat, i otogi zoshi.

## Referències

* ↑ «Soga's Robes». World Digital Library. UNESCO. [Consulta: 30 maig 2017].
* ↑ «The Origin of Tenjin». World Digital Library. UNESCO. [Consulta: 30 maig 2017].
* ↑ «Taishokan». World Digital Library. UNESCO. [Consulta: 30 maig 2017].
* ↑ «Dharma Wonder Boy». World Digital Library. UNESCO. [Consulta: 30 maig 2017].
* 1 2 Watanare, Shigeo. «On Japanese Children's Books». A: Children's Literature in the Service of International dnde standing and Peaceful Co-operation I Tehran, 15-21 May .1975, 1975, p. 9.
* ↑ Topal, Daniel J. Takadachi : The Last Stand of Yoshitsune and His Loyal Retainers (Tesi), 2010, p. 10.

## Bibliografia

* Sewell, Robert G. «Bibliotheca Japonica: A Review of Five Catalogs of Premodern Japanese Books and Manuscripts in Western Collections». The Library Quarterly, 53, 1, 1983, pàg. 39-52. DOI: 10.1086/601319.
# Xibec peposaca

El xibec peposaca (Netta peposaca) és una espècie d'ocell de la família dels anàtids (Anatidae) que habita aiguamolls, llacunes i estanys d'Amèrica del Sud, des de Bolívia oriental, Paraguai, sud de Brasil i Uruguai, fins al sud de l'Argentina i Xile.
# La Martha coneix en Frank, en Daniel i en Laurence

La Martha coneix en Frank, en Daniel i en Laurence (Martha, Meet Frank, Daniel and Laurence) és una pel·lícula britànica de Nick Hamm estrenada l'any 1998.

## Argument

Una estatunidenca, que ha decidit abandonar el seu país, el seu amic i el seu treball sense interès, va a Londres a començar una nova vida.
Es abordada consecutivament per tres homes el primer dels quals és un productor musical d'èxit però sense nivell cultural, el segon és un actor perdudament egocèntric, i l'últim ės un professor de bridge una mica més astut que els dos precedents.
Quina no serà la seva sorpresa d'assabentar-se que aquestes tres desconeguts són amics de tota la vida i companys d'infantesa!
El professor de bridge, el seu favorit, serà ajudat per un "psicòleg" d'alta volada; però l'hàbit no fa el monjo.

## Repartiment

* Monica Potter: Martha
* Rufus Sewell: Frank
* Joseph Fiennes: Laurence
* Tom Hollander: Daniel
* Ray Winstone: Pedersen
* Debora Weston: Passager de primera
* Jan Pearson: soci de Daniel
* Steven O'Donnell: Oficial d'informació
* Rebecca Craig: Gillian
* Geoffrey McGivern: Agent de viatges
* Hamish Clark: oficial d' Icelandair
* Lorelei King: hostessa d'US Ground
* Steve Speirs: taxista
* Rob Brydon: Xofer de bus

## Crítica

* Martha es fa irresistible"
* "Comèdia eficaç, encara que una miqueta rutinària. Es veu sense dificultat i amb una actriu (Potter) d'indubtable magnetisme"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > La Martha coneix en Frank, en Daniel i en Laurence». esadir.cat. [Consulta: 7 febrer 2018].
* ↑ Wolf, Matt «HOLIDAY FILMS; Cornering the Market On Ardent Young Swains» (en anglès). The New York Times, 15-11-1998. ISSN: 0362-4331.
* ↑ Ocaña, Javier «Martha conoce a Frank, Daniel & Laurence». Cinemanía.
* ↑ Torreiro, M. «Martha conoce a Frank, Daniel & Laurence». El País.
# Pontarlier

Pontarlier és un municipi de França, situat al departament del Doubs i a la regió de la Borgonya - Franc Comtat.
# Cove (Texas)

Cove és una població dels Estats Units a l'estat de Texas. Segons el cens del 2000 tenia 323 habitants.

## Demografia

Segons el cens del 2000, Cove tenia 323 habitants, 125 habitatges, i 91 famílies. La densitat de població era de 102,2 habitants/km².
Dels 125 habitatges en un 40% hi vivien nens de menys de 18 anys, en un 56% hi vivien parelles casades, en un 10,4% dones solteres, i en un 26,4% no eren unitats familiars. En el 21,6% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,93.
Per edats la població es repartia de la següent manera: un 26% tenia menys de 18 anys, un 8,7% entre 18 i 24, un 34,1% entre 25 i 44, un 23,2% de 45 a 60 i un 8% 65 anys o més.
L'edat mediana era de 36 anys. Per cada 100 dones de 18 o més anys hi havia 99,2 homes.
La renda mediana per habitatge era de 44.750 $ i la renda mediana per família de 49.286 $. Els homes tenien una renda mediana de 44.219 $ mentre que les dones 30.625 $. La renda per capita de la població era de 24.514 $. Aproximadament el 6,7% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Cove». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Dhaura Kunjara

Dhaura Kunjara fou un petit estat tributari protegit a l'agència d'Indore a l'Índia central.
El thakur rebia un subsidi de 8 lliures a canvi de protegir les carreteres entre Simrol Ghat i Sigwar.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Jonas Koch

Jonas Koch (Schwäbisch Hall, Baden-Württemberg, 25 de juny de 1993) és un ciclista alemany professional des del 2013 i actualment a l'equip UCI WorldTeam Bora-Hansgrohe.

## Palmarès

* 2015
** Vencedor d'una etapa al Tour de l'Avenir

### Resultats a la Volta a Espanya

* 2019. 60è de la classificació general
* 2022. 99è de la classificació general
* 2023. 93è de la classificació general

### Resultats al Tour de França

* 2020. 125è de la classificació general
* 2021. No surt (10a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Jonas Koch a ProCyclingStats